Hoe ver oos kon sendelinge gaan? — Wagtoring AANLYN BIBLIOTEEK
w09 1/1 bl. 20-23
Deel 6—Die sesde wêreldmoondheid—Rome
Ek verheug my oor die oes in Indië
'n Gesin se geloof ondanks beproewing
In Indië het Westerse koopmanne bekend gestaan as Yavanas. Volgens die Periplus was een van hulle gereelde bestemmings in die eerste eeu G.J. Muziris, wat naby die suidpunt van Indië geleë was.* Tamil-gedigte, wat uit die vroeë eeue G.J. dateer, verwys voortdurend na hierdie koopmanne. "Die pragtiggeboude skepe van die Yavanas het met goud gekom en met peper teruggegaan, en Muziris het weerklink van die geraas", sê een gedig. In 'n ander een word 'n Suid-Indiese prins aangespoor om geurige wyn te drink wat die Yavanas gebring het. Van die ander Westerse goedere wat in Indië gewild geword het, was glasware, metale, koraal en tekstielware.
Hoewel die presiese ligging van Muziris onbekend is, meen geleerdes dat dit naby die mond van die Periyar-rivier, in die staat Kerala, geleë was.
In 22 G.J. het die Romeinse keiser Tiberius die oneindige oordadighede van sy landgenote betreur. Die Romeinse dames se onversadigbare begeerte na luukshede en hulle oordrewe liefde vir juwele het die rykdom van sy ryk verkwis en dit onder "vreemde of vyandige nasies" verstrooi. Die Romeinse geskiedskrywer Plinius die Ouere (23-79 G.J.) het ook oor soortgelyke uitgawes gekla. "Volgens die laagste skatting", het hy geskryf, "verloor ons elke jaar honderdmiljoen sestersies aan Indië, die Seres en die Arabiese Skiereiland—dit is hoe duur ons vir ons luukshede en ons vroue betaal."*
Ontleders bereken dat 100 miljoen sestersies ongeveer 2 persent van die hele ekonomie van die Romeinse Ryk uitgemaak het.